stanford-oval/wikipedia huggingface dataset:
גיירמו דל טורו מציג: חדר הפלאות
פרקים

|  מספר פרק |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |
| --- | --- | --- | --- | --- | --- |
| 1 | Lot 36 | מחסן מס' 36 | גיירמו נבארו | תסריט מאת: רג'ינה קוראדו וגיירמו דל טורו מבוסס על סיפור קצר מאת: גיירמו דל טורו | ‏25 באוקטובר 2022 |
שחקנים: טים בלייק נלסון, סבסטיאן רושה, דמטריוס גרוס ואלפידיה קאריו.
| 2 | Graveyard Rats | העכברושים בבית הקברות | וינצ'נזו נטלי | תסריט מאת: וינצ'נזו נטלי מבוסס על סיפור קצר מאת: הנרי קוטנר | ‏25 באוקטובר 2022 |
שחקנים: דייוויד היולט.
| 3 | The Autopsy | הנתיחה שלאחר המוות | דייוויד פריור | תסריט מאת  : דייוויד ס. גויר מבוסס על סיפור קצר מאת: מייקל שיי | ‏26 באוקטובר 2022 |
שחקנים: פ. מארי אברהם, גלין טורמן ולוק רוברטס.
| 4 | The Outside | מבחוץ | אנה לילי אמירפור | תסריט מאת  : היילי זי. בוסטון מבוסס על סיפור קצר מאת: אמילי קרול | ‏26 באוקטובר 2022 |
שחקנים: קייט מיקוצ'י, מרטין סטאר ודן סטיבנס.
| 5 | Pickman's Model | המודל של פיקמן | קית' תומאס | תסריט מאת: לי פיטרסון מבוסס על סיפור קצר מאת : ה. פ. לאבקראפט | ‏27 באוקטובר 2022 |
שחקנים: בן בארנס, קריספין גלובר ואוריאנה למן.
| 6 | Dreams in the Witch House | חלומות בבית המכשפה | קתרין הארדוויק | תסריט מאת: מיקה ווטקינס מבוסס על סיפור קצר מאת : ה. פ. לאבקראפט | ‏27 באוקטובר 2022 |
שחקנים: רופרט גרינט, איסמאיל קרוז קורדובה, די. ג'יי. קוואלס, ניה ורדלוס, טניקה דייוויס וגבי מורנו.
| 7 | The Viewing | התצוגה | באדי קוסמטו | פאנוס קוסמטוס ואהרון סטיוארט-אהן | ‏28 באוקטובר 2022 |
שחקנים: פיטר ולר, אריק אנדרה, סופיה בוטלה, שרלין יי, סטיב אייג'י, מייקל תריו וסעיד סידיקי.
| 8 | The Murmuring | ההמיה | ג'ניפר קנט | תסריט מאת: ג'ניפר קנט מבוסס על סיפור קצר מאת: גיירמו דל טורו | ‏28 באוקטובר 2022 |
שחקנים: אסי דייוויס, אנדרו לינקולן והאנה גאלוויי.
הפקה > פיתוח

ב-14 במאי 2018, נמסר כי "נטפליקס" הזמינה מהקולנוען גיירמו דל טורו אנתולוגיית סיפורי אימה, שעל הפקתו בפועל יופקו דל טורו, ג'יי מיילס דייל וגארי אונגר. בנוסף, נמסר כי דל טורו ישמש כתסריטאי-שותף לפרקים מרובים ויהיה אמון על בחירה קפדנית של תסריטאי ובמאי האנתולוגיה האחרים בעצמו.
בספטמבר 2021, נמסר מ"הוליווד ריפורטר" כי יוצרת הסרט "באבאדוק", ג'ניפר קנט תכתוב ותביים פרק בכיכובה של אסי דייוויס, שכיכבה בתפקיד ראשי באותו הסרט. עוד נמסר כי האנתולוגיה תכלול שבעה פרקים נוספים, שיבוימו בנפרד על ידי אנה לילי אמירפור, פאנוס קוסמטוס, קתרין הארדוויק, גיירמו נבארו, דייוויד פריור, וינצ'נזו נטלי וקית' תומאס, וייכתבו על ידי רג'ינה קוראדו, לי פיטרסון, היילי זי. בוסטון, מיקה ווטקינס ואהרון סטיוארט-אהן.
הפקה > צילומים

צילומי המיני-סדרה החלו ב-28 ביוני 2021 בטורונטו והסתיימו ב-16 בפברואר 2022.
ביקורות

המיני-סדרה זכתה לביקורות חיוביות מאוד מצד המבקרים. באתר הביקורות "Rotten Tomatoes", זכתה המיני-סדרה לציון 88%, עם דירוג ממוצע של 7.7/10, על בסיס 26 ביקורות. קונצנזוס האתר כתב כי ”מאסטרו האימה גיירמו דל טורו משאיל את שמו המוכר לאוסף של סיפורים מפחידים בבימויהם של ותיקי הסוגה ובמאים חדשים ומבטיחים – כאשר כל תכשיט מסקרן מצטבר לאוצר של סיפורים גותיים.” באתר הביקורות המשוקללות "Metacritic", זכתה המיני-סדרה לציון 74/100 על בסיס 19 ביקורות, דבר המצביע על "ביקורות חיוביות לרוב".
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס אמי האמנותי | עיצוב ההפקה הטוב ביותר עיצוב לתקופה נרטיבית או לתוכנית פנטזיה (שעה או יותר) | תמרה דוורל, ברנדט גורדון ושיין ויאו | זכייה |  |
| 2024 | פרס אמי האמנותי | הצילום הטוב ביותר במיני סדרה, סדרת אנתולוגיה או סרט | אנסטס מיכוס | מועמדות |  |
| 2024 | פרס אמי האמנותי | התלבושות התקופתיות הטובות ביותר במיני סדרה או סדרת אנתולוגיה או סרט | לואיס סקווירה, אן סטיל והתר קרפ | מועמדות |  |
| 2024 | פרס אמי האמנותי | עיצוב הכתוביות הראשיות הטוב ביותר | מייק שייפר, צ'ט הירש, דייוויד ראולי ואקשיי טיווארי | מועמדות |  |
| 2024 | פרס אמי האמנותי | האיפור הפרוסטטי הטוב ביותר | שון סאנסום, שיין זנדר, קייל גלנקרוס, מייק היל ומייגן מני | מועמדות |  |
| 2024 | פרס אמי האמנותי | מוזיקת הנושא של כותרת ראשית מקורית הטובה ביותר | הולי אמבר צ'ורץ' | מועמדות |  |
| 2024 | פרס אמי האמנותי | עריכת הסאונד הטובה ביותר במיני סדרה או סדרת אנתולוגיה, סרט או ספיישל | נלסון פריירה, ג'יל פורדי, פול דייוויס, ברנרד אוריילי, פול גרמן, טום ג'נקינס, רוברט הגדוס, רוז גרגוריס וגורו קויאמה | מועמדות |  |
| 2024 | פרס סאטורן | הצגת הטלוויזיה הטובה ביותר | גיירמו דל טורו מציג: חדר הפלאות | מועמדות |  |
הפריפריאל

| --- | --- |

 מבוסס על:  The Peripheral 
 סוגה:  דרמת מדע בדיוני
 יוצרים:  סקוט סמית'
 שחקנים:  קלואי גרייס מורץ גארי קאר ג'ק ריינור אלי גורי שרלוט ריילי אלכס הרננדז
 ארץ מקור:  ארצות הברית ארצות הברית
 שפות:  אנגלית 
 מספר עונות:  1 
 מספר פרקים:  8 
 הפקה
 הפצה:  אולפני אמזון 
 שידור
 רשת שידור:  פריים וידאו
 תקופת שידור מקורית:  21 באוקטובר 2022 – נובמבר 2022
 קישורים חיצוניים
 דף התוכנית ב-IMDb
 
הפריפריאל (באנגלית: The Peripheral) היא סדרת טלוויזיה אמריקאית אשר נוצרה על ידי סקוט סמית' על פי תסריט מאת ג'ונתן נולאן וליסה ג'וי, יוצרי סדרת המדע בדיוני "וסטוורלד", שגם הפיקו. הסדרה מבוססת על רומן באותו שם מאת ויליאם גיבסון.
הסדרה הוזמנה תחילה על ידי HBO, אך נזנחה ולבסוף זכויות העיבוד נרכשו על ידי אמזון. פרק הבכורה שודר בהקרנה חגיגית במלון אייס בלוס אנג'לס ב-11 באוקטובר 2022.
בפברואר 2023, הסדרה הוזמנה לעונה שנייה, ברם באוגוסט 2023, הסדרה בוטלה, בעקבות המשך שביתת התסריטאים והשחקנים, ובשירות Amazon Prime Video הוחלט שלא להתקדם עם הפקת העונה השנייה.
תקציר עלילה

הסיפור מתמקד בפלין ובאחיה, ברטון. ברטון הוא ותיק בכוח העילית ה-Haptic Recon של חיל הנחתים של ארצות הברית. הוא נשכר לעבודת אבטחה שמתרחשת במה שלדעתו הוא מרחב הסייבר. כאשר פלין תופסת זמנית את מקומו, היא מוצאת עצמה בעתיד אפשרי.
פלין פישר היא אישה צעירה וגיימרית מבריקה שתקועה בעיירה קטנה וחסרת אופקים ועובדת במשרה בלי עתיד על מנת לתמוך באחיה יוצא הצבא ובאמה החולה. כשאחיה מגייס אותה לשחק במשחק וידאו מתקדם שנקרא "Sim", פלין רואה משהו שלא הייתה אמורה לראות ומביאה סכנה אמיתית לדלת משפחתה. שכירי חרב פושטים על בית המשפחה. בחיפוש אחר תשובות, פלין שבה אל המכשיר ומגלה שלא מדובר במשחק, אלא במין מכונת זמן ששולחת אותה 70 שנה אל תוך העתיד. פלין כורתת עסקה עם אנשים מהעתיד ומסכימה לעזור לחפש מישהי בשם אאליטה. במהלך החיפושים, פלין לומדת את האמת על עתידה ועל לונדון העתידנית.
דמויות

קלואי גרייס מורץ - פלין פישר
גארי קאר - וילף נת'רטון
ג'ק ריינור - ברטון פישר
אלי גור - קונר
שרלוט ריילי - אאליטה
ג'יי.ג'יי. פילד - לב
הפקה > פיתוח

עיבוד טלוויזיוני לספרו של גיבסון הוכרז לראשונה באפריל 2018, על ידי ג'ונתן נולאן וליסה ג'וי. באפריל 2019 השניים חתמו על חוזה עם אולפני אמזון. על פי החוזה, אורך כל פרק בסדרה הוא 60 דקות. חטיבת הטלוויזיה של האחים וורנר מעורבת בהפקה אף היא.
הפקה > ליהוק וצילומים

באוקטובר 2020, קלואי גרייס מורץ לוהקה לגלם את התפקיד הראשי של פלין פישר לצד גארי קאר. במרץ 2021 ג'ק ריינור הצטרף להפקה ובהמשך החודש לוהקו שחקנים נוספים.
הצילומים יצאו לדרך ב-3 במאי 2021 ונערכו בלונדון. בספטמבר הצילומים עברו לקרוליינה הצפונית והושלמו בתחילת נובמבר 2021.
פרסים ומועמדויות

| שנה | פרס | קטגוריה | מועמד (ים) | תוצאה |
| --- | --- | --- | --- | --- |
| 2024 | פרס סאטורן | סדרת המדע הבדיוני הטובה ביותר | "הפריפריאל" | מועמדות |
הערות שוליים

↑  תמי ממיסטבלוב, יוני בינרט, "הלוטוס הלבן", "האנטומיה" והפרידה מ"אטלנטה": הסדרות השוות של אוקטובר, באתר ynet, 30 בספטמבר 2022
↑  דף המידע באתר פריים וידאו
↑  Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית)
נשיא אסטוניה

| --- | --- |


 איוש נוכחי:  אלאר קאריס
 תאריך כניסה לתפקיד:  11 באוקטובר 2021
 דרכי מינוי:  בחירה ישירה
 תחום שיפוט:  אסטוניה אסטוניה
 מעון:  אסטוניה ארמון קדריורג, טאלין
 משך כהונה קצוב:  5 שנים
 ייסוד המשרה:  24 באפריל 1938 
 www.president.ee
 
נשיא אסטוניה (באסטונית: Eesti Vabariigi President) הוא ראש המדינה של רפובליקת אסטוניה.
אסטוניה היא דמוקרטיה פרלמנטרית, לכן תפקיד הנשיא הוא בעיקר תפקיד סמלי ואין לו סמכויות ביצועיות. במהלך כהונתו במשרה הרמה חייב הנשיא להשעות את חברותו בכל מפלגה. בנוסף, הוא חייב לעזוב את התפקיד בו הוא מכהן בעת בחירתו. כל אלו אמורים באופן תאורטי להבטיח שהנשיא יהיה עצמאי ובלתי תלוי במפלגה במהלך כהונתו.
הנשיא נבחר על ידי הריגיקוגו (הפרלמנט האסטוני) או גוף בוחר מיוחד, לכהונה של חמש שנים. הגוף הבוחר נכנס לפעולה אם אחרי שלושה סיבובי הצבעה אף אחד מהמועמדים לא הצליח לגייס תמיכה של שני שלישים מחברי הפרלמנט. הגוף הבוחר מורכב מנציגי המפלגות בפרלמנט ונציגי הרשויות האזוריות, והבחירה שלהם נעשית באחד משני המועמדים שצברו את אחוזי ההצבעה הגדולים בפרלמנט.
על אבטחת הנשיא ובני משפחתו אחראית משטרת הביטחון של אסטוניה.
נשיאי אסטוניה

|  | נשיא | תחילת הכהונה | סיום הכהונה |
| --- | --- | --- | --- |
| 1 | קונסטנטין פטס | 24 באפריל 1938 | 23 ביולי 1940 |
| 2 | לנארט מרי | 6 באוקטובר 1992 | 8 באוקטובר 2001 |
| 3 | ארנולד רוטל | 8 באוקטובר 2001 | 9 באוקטובר 2006 |
| 4 | תומאס הנדריק אילווס | 9 באוקטובר 2006 | 10 באוקטובר 2016 |
| 5 | קרסטי קליולאיד | 10 באוקטובר 2016 | 11 באוקטובר 2021 |
| 6 | אלאר קאריס | 11 באוקטובר 2021 | מכהן |
בשנים 1940–1992 לא כיהן באסטוניה נשיא בשל היותה חלק מברית המועצות. מזכיר המפלגה הקומוניסטית באסטוניה הסובייטית שימש בפועל כנשיא.
ווקר (סדרת טלוויזיה, 2021)

| --- | --- |

כותרת הפתיחה של העונה הראשונה
 מבוסס על:  "ווקר" מאת לסלי גרייף, פול האגיס, אלברט ס. ראדי וכריסטופר כנען
 סוגה:  פעולה דרמה מערבון פשע
 יוצרים:  אנה פריק
 כותבים:  לסלי גריף, פול האגיס, אנה פריק, אלברט רודי 
 בימוי:  ג'סיקה יו 
 שחקנים:  ג'ארד פדלקי לינדזי מורגן מולי האגן קיגן אלן ויולט ברינסון קייל קאלי קובי בל ג'ף פייר מיטש פילגי אודט אנאבל אשלי רייס
 ארץ מקור:  ארצות הברית ארצות הברית
 שפות:  אנגלית 
 מספר עונות:  4 
 מספר פרקים:  69 (נכון ל־26 ביוני 2024) 
 תוכנית המשך:  "ווקר: אינדפנדנס" (2022–)
 הפקה
 מפיק:  ג'ון ק. פיטרסון
 מפיקים בפועל:  אנה פריק דן לין לינדזי ליברטור ג'ארד פדלקי ג'סיקה יו
 חברת הפקה:  Stick to Your Guns Productions Rideback Pursued by a Bear CBS Studios
 הפצה:  Paramount Global Distribution Group
 אתר צילומים:  אוסטין, טקסס
 מוזיקה:  ג'ף ביל
 אורך פרק:  43 דקות
 שידור
 רשת שידור:  The CW
 רשת שידור בישראל:  סלקום TV
 פורמט (תמונה):  1080i HDTV
 תקופת שידור מקורית:  21 בינואר 2021 – 26 ביוני 2024
 תקופת שידור בישראל:  25 באוקטובר 2023
 קישורים חיצוניים
 דף התוכנית ב-IMDb
 
ווקר (באנגלית: Walker) היא סדרת דרמה מערבונית אמריקאית שפותחה על ידי אנה פריק עבור רשת "The CW". הסדרה מהווה עיבוד מחודש לסדרת הדרמה המערבונית משנות ה-90, "ווקר".
הסדרה עלתה לשידור לראשונה ב-21 בינואר 2021. בפברואר 2021, הסדרה חודשה לעונה שנייה ששודרה לראשונה ב-28 באוקטובר 2021. במרץ 2022, הסדרה חודשה לעונה שלישית ששודרה לראשונה ב-6 באוקטובר 2022. במאי 2023, הסדרה חודשה לעונה רביעית שעלתה לאוויר ב-3 באפריל 2024 וסיימה את שידוריה ב-26 ביוני 2024.
לסדרה יש סדרה פריקוול "ווקר: אינדפנדנס" המתרחשת במאה ה-19. הסדרה בוטלה לאחר עונה אחת.
סקירה > סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 18 | 18 | 21 בינואר 2021 | 12 באוגוסט 2021 |
|  | 2 | 20 | 20 | 28 באוקטובר 2021 | 23 ביוני 2022 |
|  | 3 | 18 | 18 | 6 באוקטובר 2022 | 11 במאי 2023 |
|  | 4 | 13 | 13 | 3 באפריל 2024 | 26 ביוני 2024 |
סקירה > רקע עלילתי

הסדרה נפתחת כאשר קורדל ווקר, אלמן ואב עם קוד מוסרי משלו, שב לביתו שבאוסטין, טקסס, לאחר שפעל כסמוי למשך כמעט שנה, שם הוא נאלץ להסתגל מחדש לשינויים החדשים שאירעו בחייו הישנים במהלך תקופת היעדרו וליצור מחדש את הקשרים שאבדו עם בני משפחתו ומכריו הוותיקים, כשבמקביל הוא מחליט לחקור מחדש את נסיבות מותה החשודות של אשתו.
צוות השחקנים והדמויות > דמויות ראשיות

ג'ארד פדלקי – קורדל ווקר , ריינג'ר מהולל ועטור שבחים, ששב לביתו ולשירות ב"טקסס ריינג'רס" לאחר שהות ארוכה כסמוי.
מייסון תמז – קורדל ווקר, בצעירותו (עונה 2)
לינדזי מורגן – מיקלה "מיקי" רמירז (עונות 1–2) שותפתו החדשה של קורדל בטקסס ריינג'רס.
מולי האגן – אוולין ווקר, אמם של קורדל וליאם
קיגן אלן – ויליאם "ליאם" ווקר, אחיו של קורדל ועוזר התובע המחוזי מטעם העיר אוסטין.
ויולט ברינסון – סטלה ווקר, בתו בת ה-16 של קורדל.
קייל קאלי – אוגוסט ווקר, בנו בן ה-14 של קורדל.
קובי בל – קפטן לארי ג'יימס, שותפו לשעבר של קורדל, שהפך למפקדו.
ג'ף פייר – טריי בארנט, חובש צבאי ובן זוגה של מיקי.
מיטש פילגי – בונהם ווקר, אביהם של קורדל וליאם.
אודט אנאבל – ג'רלדין "ג'רי" ברוסארד (עונה 2; משנית בעונה 1) ידידתם הוותיקה של קורדל ואמילי, שמנהלת את הבר המקומי.
אשלי רייס – קאסי פרז (עונה 2), ריינג'רית מדאלאס, שהופכת לבת זוגו החדשה של ווקר.
צוות השחקנים והדמויות > דמויות משניות

ג'נבייב פדלקי – אמילי ווקר, אשתו של קורדל ואמם המנוחה של סטלה ואוגוסט.
מאט בר – הויט רולינס, חברו הטוב ביותר של קורדל ובן זוגה של ג'רי לסירוגין.
אלכס לנדי – ברט נאם, ארוסו של ליאם.
גבריאלה פלורס – איזבל "בל" מוניוז, חברתה הטובה ביותר של סטלה, המגיעה ממשפחה של מהגרים לא מתועדים.
ג'פרי נורדלינג – סטן מוריסון, ראש היחידת ההגנה המושחת של טקסס, שהרג את אמילי.
מדלין קינץ – רובי, בת זוגו של אוגוסט.
מנדי מקמיליאן – קוני ריצ'רדס, פקידת קבלה והאקרית העובדת עבור יחידת ההגנה של טקסס.
גווין קסלניו – טרבור סטרנד, בנו של קלינט, שמתיידד עם סטלה.
אוסטין ניקולס – קלינט ווסט, עבריין מורשע ומנהיג כנופיה לשעבר.
ג'ו פרז – קרלוס מנדוזה, רוצח שהורשע בשוגג ברציחתה של אמילי ווקר.
קמרון ויטוש – טוד, חברם של סטלה ואוגוסט.
ג'יילן תומאס ברוקס – קולטון דיווידסון (עונה 2), בנם של דניז ודן.
אמארה סרגוסה – דניז דווידסון (עונה 2), התובעת המחוזית החדשה ובת משפחת דווידסון, יריבתה הוותיקה של משפחת ווקר, לה יש היסטוריה עם קורדל.
דייב אנאבל – דן מילר (עונה 2), בעלה האוהב של דניז.
פולה מרשל – גייל דווידסון (עונה 2), אמה של דניז ויריבתה של אוולין.
בלה סמאן – פיי (עונה 2), חברתה של סטלה.
צוות השחקנים והדמויות > דמויות אורחות

כריס לאבאדי – ג'ורדן, עבריין לשעבר המועסק בעסק להפצת הרואין.
קארינה דומינגז – אלמה מוניוז, אמה של איזבל ומהגרת לא מתועדת.
ריקי קאטר – לורנצו מוניוז, אביה של איזבל ומהגר לא מתועד.
אנדרה מרטין – המאמן בובי, מאמן הכדורגל של סטלה ואיזבל.
רבקה גראף – קריסטל
אלכס מנזיס – ד"ר אדריאנה רמירז, פסיכיאטרית ודודתה של מיקי.
הפקה > פיתוח

בספטמבר 2019, הוכרז כי עיבוד מחדש של הסדרה "ווקר", בכיכובו של ג'ארד פדלקי, נמצאת בתהליכי פיתוח. באוקטובר 2019, נמסר כי רשת "The CW" הזמינה את הפרויקט עבור לוח השידורים שלה לשנים 2020–2021. בינואר 2020, הוכרז כי הרשת הזמינה ישירות את הפרויקט כסדרה מלאה, תוך ללא הפקת פרק פיילוט, וכי הסדרה תיקרא "ווקר". את עלילת הסדרה כתבה אנה פריק, שאמונה גם על ההפקה בפועל לצדם של דן לין, לינדזי ליברטורה ופדלקי. ב-3 בפברואר 2021, הוזמנה לסדרה חמישה פרקים נוספים, שהביאו את סך הפרקים לעונה הראשונה ל-18 פרקים ונמסר כי הסדרה חודשה לעונה שנייה, שעלתה לשידור ב-28 באוקטובר 2021. ב-22 במרץ 2022, הסדרה חודשה לעונה שלישית.
הפקה > ליהוק

ב-5 בפברואר 2020, נמסר כי לינדזי מורגן לוהקה לדמותה של מיקי, שותפתו החדשה של ווקר ב"טקסס ריינג'רס". באותו חודש, נמסר על ליהוקו של קיגן אלן לדמותו ליאם, אחיו של ווקר, בעוד שמיטש פילגי ומולי האגן לוהקו לדמויתיהם של הוריו של ווקר, בונהם ואוולין, בהתאמה. ב-28 בפברואר 2020, נמסר על ליהוקו של קובי בל לסדרה. ב-4 במרץ 2020, נמסר על ליהוקו של ג'ף פייר לצוות השחקנים הראשי. ב-12 במרץ 2020, ויולט ברינסון וקייל קאלי לוהקו לצוות השחקנים הראשי. ב-14 בספטמבר 2020, נמסר על ליהוקה של ג'נבייב פדלקי, אשתו של ג'ארד פדלקי, לתפקיד משני. ב-30 באוקטובר 2020, נמסר על ליהוקה של אודט אנאבל לצוות השחקנים המשני. בנובמבר 2020, כריס לאבאדי ואלכס לנדי לוהקו לצוות השחקנים המשני. ב-4 בדצמבר 2020, נמסר על ליהוקה של גבריאלה פלורס לתפקיד משני.
ב-7 בינואר 2021, נמסר על ליהוקה של רבקה גראף לצוות השחקנים המשני. ב-19 בפברואר 2021, אלכס מנזיס לוהקה לתפקיד משני. ב-29 באפריל 2021, דווח כי אודט אנאבל קודמה לצוות השחקנים הראשי. ב-31 באוגוסט 2021, הוכרז שדייב אנאבל הצטרף לצוות השחקנים המשני של העונה השנייה. ב-22 באוקטובר 2021, הוכרז על ליהוקו של מייסון תמז לדמותו של ווקר בצעירותו. בהמשך נמסר על ליהוקו של גלן תומאס ברוקס לדמותו של קולטון דיווידסון.
הפקה > צילומים

במהלך פגישה ב-15 באוקטובר 2020, אישרה מועצת העיר אוסטין הסכם לתמריצים בסך 141,326 דולר, שיאפשרו את צילומי הסדרה באתריה. בהמשך, נמסר כי ועדת הסרטים של טקסס נתנה להפקת הסדרה תמריץ בסך 9.3 מיליון דולר.
פריקוול

בדצמבר 2021, נמסר כי סדרת פריקוול לסדרה, "ווקר: אינדפנדנס", נמצאת בתהליכי פיתוח ברשת "The CW", וכי על הפקתה אמונים פריק ופדלקי. בפברואר 2022, נמסר כי הרשת הזמינה פרק פיילוט לסדרה הפוטנציאלית. עוד נמסר כי את פרק הפיילוט יביים לארי טנג, וכי לצוות השחקנים הראשי לוהקו ג'סטין ג'ונסון קורטז, ובאר, שיגלם את אביו הקדמון של רולינס, שגם שמו הוא הויט רולינס. במרץ 2022, נמסר כי השחקנית קתרין מקנמרה לוהקה לדמותה של אביגיל "אבי" ווקר, אמה הקדמונית של משפחת ווקר. במאי 2022, נמסר כי הסדרה הוזמנה רשמית וכי היא תעלה לשידור בסתיו 2022.
תגובת הקהל > ביקורות

באתר הביקורות "Rotten Tomatoes", עונתה הראשונה של הסדרה זכתה לציון הרקוב 33%, על בסיס 18 ביקורות, עם דירוג ממוצע של 4.93/10. באתר הביקורות המשוקללות "Metacritic", עונתה הראשונה של הסדרה זכתה לציון של 51/100 על סמך 8 ביקורות, דבר המציין "ביקורות מעורבות או ממוצעות".
תגובת הקהל > מדרוג

פרק הפיילוט של הסדרה זכה להיותו הפרק הנצפה ביותר של "The CW" מאז 30 בינואר 2018, ולהיותו הבכורה הנצפית ביותר מאז שידור עונתה הרביעית של "הפלאש" באוקטובר 2017. בכורת הסדרה גם גרפה את מספר הצופים הגבוה ביותר עבור כל פרק במשבצת הזמן שלו זה ארבע שנים, מאז שידור פרק הקרוסאובר "הפלישה!", ששודר במסגרת הסדרה "אגדות המחר". הסדרה גם משכה את מספר הצפיות הגדול ביותר בשידור חי תוך שבוע לשידורה של סדרה חדשה מאז תחילת שידורה של "אגדות המחר" בשנת 2016.
המכשף: מקור הדם

| --- | --- |

 מבוסס על:  "המכשף" מאת אנדז'יי ספקובסקי
 סוגה:  פנטזיה דרמה הרפתקאות
 יוצרים:  דקלאן דה בארה 
 שחקנים:  סופיה בראון לורנס או'פוראיין מישל יאו
 ארץ מקור:  ארצות הברית ארצות הברית
 שפות:  אנגלית
 מספר פרקים:  4 
 תוכנית מקור:  "המכשף" (2019–)
 הפקה
 מפיקים בפועל:  טומק בגינסקי ג'ייסון בראון דקלן דה באררה שון דניאל לורן שמידט היסריך ג'ארק סווקו
 חברת הפקה:  Hivemind נטפליקס Pioneer Stilking Films Platige Films
 הפצה:  נטפליקס 
 שידור
 רשת שידור:  נטפליקס
 תקופת שידור מקורית:  25 בדצמבר 2022 – הווה 
 קישורים חיצוניים
 אתר רשמי
 דף התוכנית ב-IMDb
 
המכשף: מקור הדם (באנגלית: The Witcher: Blood Origin) היא מיני-סדרת פנטזיה אמריקאית, שמופקת על ידי לורן שמידט היסריך עבור שירות הזרמת המדיה "נטפליקס" ומשמשת כפריקוול עבור הסדרה "המכשף".
רקע עלילתי

עלילת המיני-סדרה עתידה להתרחש בעולמם של האלפים, 1,200 שנה קודם לאירועי "המכשף", ולגולל את סיפור יצירתו של אב הטיפוס הראשון לדמותו של "המכשף" – צייד מפלצות שניחן ביכולות מוגברות, ואת האירועים שהובילו ל"התלכדות"; אירוע קטליסטי במהלכו עולמותיהם של בני האדם, המפלצות והאלפים התמזגו והפכו לאחד.
צוות השחקנים

סופיה בראון – איילה, לוחמת מובחרת שעזבה את שבטה ואת מעמדה על מנת להתפרנס כזמרת נודדת, אך נאלצת לשוב להילחם בעקבות שינויים אדירים ביבשת.
לורנס או'פוראיין – פיאל, לוחם שמחפש נקמה וגאולה ברחבי היבשת לאחר שנותר חסר מנוח בעקבות מותו של אדם הקרוב אליו בשדה הקרב.
מישל יאו – סקיאן, לוחמת אלפית והאחרונה מבני שבטה, שיוצאת למסע קטלני ברחבי היבשת אחר חרב עתיקה שהייתה מקודשת לשבטה.
הפקה > פיתוח

פיתוחה והפקתה של המיני-סדרה הוכרזה לראשונה על ידי נטפליקס במהלך כנס "קומיק-קון בבית", שנערך וירטואלית בעקבות התפרצות מגפת הקורונה.
הפקה > ליהוק

ב–25 בינואר 2021, נמסר על ליהוקה של ג'ודי טרנר-סמית' לתפקיד ראשי בגילום דמותה של איילה. עם זאת, באפריל 2021, נמסר כי טרנר-סמית' עזבה את הפקת הסדרה בעקבות בעיות בלוח הזמנים שלה, שנוצרו בעקבות דחיית צילומי המיני-סדרה לאור התפרצות מגפת הקורונה. ב-26 במרץ 2021, נמסר כי לורנס או'פוראיין לוהק לתפקיד ראשי בדמותו של פיאל. בתחילת יולי 2021, נמסר כי מישל יאו לוהקה לגילום דמותה של סקיאן. ב-8 ביולי 2021, נמסר על ליהוקה של סופיה בראון, שתחליף את טרנר-סמית' בתפקיד.
הפקה > צילומים

צילומי המיני-סדרה החלו באוגוסט 2021.
הערות שוליים

↑  Han, Karen (2020-07-27). "A Witcher prequel series, Blood Origin, is coming to Netflix". Polygon. Archived from the original on 2020-07-27. Retrieved 2020-07-27.
↑  "Netflix's The Witcher Is Getting a Live-Action Prequel Series". io9. Archived from the original on 2020-07-27. Retrieved 2020-07-27.
↑  Spangler, Todd (2020-07-27). "'The Witcher' Prequel Series in the Works at Netflix". Variety. Archived from the original on 2020-07-27. Retrieved 2020-07-27.
↑  Wiseman, Andreas (2020-07-27). "Netflix Sets Prequel Series 'The Witcher: Blood Origin'". Deadline. Archived from the original on 2020-07-27. Retrieved 2020-07-27.
↑  Weiss, Josh (2020-07-27). "Netflix tosses a coin to live-action, limited Witcher prequel TV series 'Blood Origin'". SYFY WIRE. Archived from the original on 2020-07-27. Retrieved 2020-07-27.
↑  "Netflix Sets 'The Witcher' Prequel Series". The Hollywood Reporter. Archived from the original on 2020-07-27. Retrieved 2020-07-27.
↑  Nellie Andreeva, ‘The Witcher: Blood Origin’: Jodie Turner-Smith To Star In Netflix’s ‘Witcher’ Prequel Series, Deadline, ‏2021-01-25
↑  Nellie Andreeva, Jodie Turner-Smith Exits ‘The Witcher: Blood Origin’ Netflix Limited Series Due To Scheduling Issue, Deadline, ‏2021-04-08
↑  Joe Otterson, ‘Witcher: Blood Origin’ Prequel Series at Netflix Casts Laurence O’Fuarain, Variety, ‏2021-03-26
↑  Denise Petski, ‘The Witcher: Blood Origin’: Michelle Yeoh Cast As Scian In Netflix Prequel Series, Deadline, ‏2021-07-06
↑  Netflix Geeked (@NetflixGeeked), The cast for prequel series THE WITCHER: BLOOD ORIGIN continues to grow, Twitter
↑  Andreas Wiseman, ‘The Witcher: Blood Origin’: Sophia Brown To Star With Laurence O’Fuarain & Michelle Yeoh In Netflix Fantasy Series, Filming To Begin In The UK In August, Deadline, ‏2021-07-08
מישל דה מונטן

| --- | --- |

 לידה:  28 בפברואר 1533 סן-מישל-דה-מונטן, גוויין, ממלכת צרפת 
 פטירה:  13 בספטמבר 1592 (בגיל 59) סן-מישל-דה-מונטן, גוויין, ממלכת צרפת 
 השקפה דתית:  הכנסייה הקתולית 
 מקום לימודים:  College of Guienne, אוניברסיטת טולוז 
 תחומי עניין:  פילוסופיה 
 עיסוק:  פילוסוף, פוליטיקאי, משפטן-משורר, המורליסטים הצרפתים, אוטוביוגרף, משפטן, מסאי, מתרגם, סופר 
 הושפע מ:  הרקליטוס, סקסטוס אמפיריקוס, הורטיוס, סנקה, פלוטרכוס, לוקרטיוס
 השפיע על:  פסקל, רוסו, ניטשה, ליוטר, הופר, סאראמאגו, וידאל
 מדינה:  ממלכת צרפת 
 יצירות ידועות:  מסות 
 בן או בת זוג:  Françoise de La Chassaigne (3 באוקטובר 1565–?) 
 חתימה:   
 
מישל דה מוֹנְטֵן (בצרפתית: Michel de Montaigne‏; 28 בפברואר 1533 - 13 בספטמבר 1592) היה מסאי ופילוסוף צרפתי, בן תקופת הרנסאנס.
יצירה

יצירתו הגדולה והיחידה, להוציא את היומן שכתב במסעו לאיטליה, היא הספר "מסות", שיצא לאור לראשונה בשנת 1580. הוא כתב 107 מסות על נושאים רבים ושונים, וכמעט בכל אחת מהן קיים מסר על ההתנהגות האנושית. בכתיבת מסות אלה הושפע דה מונטן רבות מ"מכתבי מוסר" של סנקה ומ"מוראליה" (ענייני מוסר) של פלוטרכוס.
ליצירתו של מונטן הייתה השפעה על מחברים רבים ובהם רנה דקארט, בלז פסקל, ז'אן-ז'אק רוסו ופרידריך ניטשה וייתכן שגם על ויליאם שייקספיר. במסה "שופנהאואר כמחנך" ניטשה כתב: "באשר לכנות אני מכיר אדם אחד בלבד שיכול היה להתעלות על שופנהאואר, ושמו מונטן. העובדה שאדם כזה היה קיים מגבירה את שמחת החיים על האדמה."
אפשר לומר כי דה מונטן מציג את עצמו באמצעות מסותיו. כאשר הוא כותב אודות עצמו הוא חוקר את טבע האדם. הוא מנסה לבחון את אופי האדם באמצעות קריאת ספרים, מסעות וניסיונו הפרטי והציבורי:
"כל תנודה שלנו מגלה את אופיינו" - המסה "על דמוקריטוס והרקליטוס" (ספר 1 פרק 50).
"כולנו עשויים כרקמת טלאים... וקיים הבדל בינינו לבין עצמנו באותה מידה שהוא קיים בינינו לבין זולתנו" - המסה "על אי העקביות של פעולותינו" (ספר 2 פרק 1).
"אני מצטט אחרים רק כאשר הם מבטאים טוב ממני את מחשבותי".
ב-1676, על פי דרישתו של התאולוג ז'אק-בנין בוסואה, הוכנס ספר המסות לרשימת הספרים האסורים של הכנסייה הקתולית.
תרגומיו לעברית

מיכאל די-מונטין, מסות בתרגומו של יעקב קופילביץ [ישורון קשת] (הוצאת שוקן, תש"ז)
מישל דה-מונטן, מסות נבחרות בתרגומו של דרור דורי (הוצאת באר, 2003)
מישל דה מונטיין, המסות בתרגומה של אביבה ברק (הוצאת שוקן, 2007)
מישל דה מונטן, מבחר מסות בתרגומו של דרור דורי (אוריון הוצאת ספרים, 2007)
מישל דה מונטן, סנגוריה על רמון סבונד בתרגומו של דרור דורי (אוריון הוצאת ספרים, 2011)
לקריאה נוספת

אפרים שמואלי, מיכאל די מונטין ויחסו ליהודים וליהדות, בתוך: שמחה אסף ואחרים (עורכים), מנחה ליהודה, ירושלים, תש"י 1950.
הערות שוליים

↑  L’Histoire Juive de Montaigne ( Paris: 2001), page 76.
↑  אבי גרפינקל, "עשיתי לי הרגל לחוות את המוות באופן תמידי", באתר הארץ, 11 באוקטובר 2004
↑  שמעון זנדבנק, החכם מכל אדם, באתר הארץ, 3 ביוני 2007
| --- | --- |
בקרת זהויות :  NLI: 987007265390605171  PLWABN: 9810591871605606  BIBSYS: 90057264  BNE: XX1642800  BnF: cb11916599s (data)  CANTIC: a10433764  CiNii: DA00158785  GND: 118583573  HDS: 018724  ICCU: CFIV017256  ISNI: 0000 0001 2144 1268  LCCN: n79068499  LNB: 000012977  MusicBrainz: be371e6a-f23a-418b-8bd2-8864095e89da  NDL: 00450354  NKC: jn19990005794  NLA: 35950586  NLG: 96530  NLK: KAC199619170  NSK: 000051711  NTA: 068443722  RERO: 02-A000115407  SELIBR: 205998  SNAC: w6x06n7g  SUDOC: 027035549  Trove: 776065  VcBA: 495/47357  VIAF: 95153547   WorldCat (עם VIAF): 95153547 
דה מונטן